امریکا قوشمه ایالت لری دولت رهبری بره ک اوبه مه, اولکه سی ده کوچمن چیلیک بوییچه معما لر نی ییچیش بوییچه قرار لی. آق اوی تمانیدن بیریلگن بیانات ده جمهوریتچی سیاستچی لرنی تنقید ایتگن اوبه مه نینگ, نماینده لر مجلسی نینگ محافظه کار وکیل لری نینگ بهانه لر نی بیر تمان گه قویشیب اوشبو موضوع بیلن علاقه لی باش قاتریشی کیره ک ایکن لیگی نی بلدرگن لیگی قید ایتیلدی. اوبه مه, کانگریس نینگ تصدیقی گه قره مسدن, اوز امکانیت لری دن فایده له نیب اوشبو معما نی ییچیش گه حرکت ایته دیگن لیگی نی ایسله تیب اوتدی. آق اوی مسئول لری, نماینده لر مجلسی نینگ باشلیغی نینگ اوشبو موضوع توغری سیده جاری ییل ده بحث ایتیش نینگ ممکن ایمس لیگی نی بلدریشی آرتیدن, اوبه مه نینگ بوندای بیر قرار آلگن لیگی نی معلوم قلماقده. براق جمهوریتچی لرنینگ اکثریت نی تشکیل ایتیتگن نماینده لر مجلسی نینگ اوشبو موضوع بیلن علاقه لی پلان نی تصدیق له شی کیره ک. لیکن قانون چیلیک تقویمی گه کوره اوشبو موضوع بیلن علاقه لی بحث ایتیش اوچون فقط گینه ۲۸ کون نینگ قالگن لیگی کورینماقده. باشقه بیر تمان دن ایسه اوبه مه رهبریتی کانگریس دن ۲ میلیارد دالرلیک بیر مادی امکانیت طلب ایتدی. اوشبو مادی امکانیت لر دن, قاچاق بیر شکل ده امریکا قوشمه ایالت لری گه کیلگن باله لرنینگ زود لیک بیلن اوز اولکه لری گه قیتریلیب یوباریلیشی اوچون استفاده ایتیله دیگن لیگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
